Na osnovu Programa mjera za unaprijeđenje poljoprivredne proizvodnje u 2021. godini na području Grada Zenica broj: 01-45-3663/21 od 22.02.2021. godine, Grad Zenica, putem Službe za privredu i upravljanje razvojem, raspisuje:

**JAVNI POZIV**

**za podnošenje zahtjeva za sufinansiranje nabavke nove mehanizacije, priključaka, aparata i druge opreme u poljoprivredi**

**I PREDMET JAVNOG POZIVA**

Predmet Javnog poziva je sufinansiranje nabavke nove mehanizacije, priključaka, aparata i druge opreme u poljoprivredi.

**II NAMJENA I IZNOS PODSTICAJNIH SREDSTAVA**

Podsticajna sredstva su namjenjena za sufinansiranje nabavke nove mehanizacije, priključaka, aparata i druge opreme u poljoprivredi.

Ukupan iznos sredstava je 14.000,00 KM.

**III PRAVO UČEŠĆA**

Pravo na učešće za odobravanje sredstava sufinansiranje nabavke nove mehanizacije, priključaka, aparata i druge opreme u poljoprivredi imaju poljoprivredni proizvođači koji nabave ili su nabavili dolje navedenu opremu u periodu od 01.09.2020 godine do dana podnošenja zahtjeva, a da:

* podnosioci zahtjeva niti članovi domaćinstva nisu koristili ovu vrstu podsticaja od Grada Zenice u 2020. godini, osim onih koji su nabavljali UV plastičnu foliju za plastenike;
* imaju mjesečna primanja po članu domaćinstva do 500 KM.

Dolje navedena mehanizacija i oprema će se sufinansirati:

1. Traktori, motokultivatori, balirke za sijeno, samohodne kosačice, kopačice, freze i priključci:

* u iznosu do 50% vrijednosti nabavljene mehanizacije i priključaka (maksimalan iznos podsticaja je do 5.000,00 KM) za poljoprivredne proizvođače koji su registrovali poljoprivrednu djelatnost kao osnovnu ili dodatnu,
* u iznosu do 30% vrijednosti nabavljene mehanizacije i priključaka (maksimalan iznos podsticaja je do 3.000,00 KM) za poljoprivredne proizvođače koji su nisu registrovali poljoprivrednu djelatnost.

2. Aparati za mužu krava:

* u iznosu do 50% vrijednosti nabavljenog aparata (maksimalni iznos podsticaja je do 500,00 KM) za poljoprivredne proizvođače koji su registrovali poljoprivrednu djelatnost,
* u iznosu do 30% vrijednosti nabavljenog aparata (maksimalni iznos podsticaja je do 300,00 KM) za poljoprivredne proizvođače koji nisu registrovali poljoprivrednu djelatnost.

3. Laktofrizi:

* u iznosu do 50% vrijednosti laktofriza (maksimalni iznos podsticaja je do 3.000,00 KM) koji su registrovali poljoprivrednu djelatnost kao osnovnu ili dodatnu,
* u iznosu do 30% vrijednosti laktofriza (maksimalni iznos podsticaja je do 2.000,00 KM) za poljoprivredne proizvođače koji nisu registrovali poljoprivrednu djelatnost.

4. Sistemi za navodnjavanje "kap po kap":

* u iznosu do 50% vrijednosti sistema (maksimalni iznos podsticaja je do 550,00 KM) za poljoprivredne proizvođače koji su registrovali poljoprivrednu djelatnost kao osnovnu ili dodatnu,
* u iznosu do 30% vrijednosti sistema (maksimalni iznos podsticaja je do 330,00 KM) za poljoprivredne proizvođače koji nisu registrovali poljoprivrednu djelatnost.

5. Motorne prskalice za zaštitu bilja sa spremnikom:

* u iznosu do 50% vrijednosti prskalica (maksimalni iznos podsticaja je do 500,00 KM), za poljoprivredne proizvođače koji su registrovali poljoprivrednu djelatnos kao osnovnu ili dodatnu,
* u iznosu do 30% vrijednosti prskalica (maksimalni iznos podsticaja je do 300,00 KM), za poljoprivredne proizvođače koji nisu registrovali poljoprivrednu djelatnost.

6. Oprema u pčelarstvu (vrcaljke, topionici za vosak, mašina za izradu satnih osnova):

* u iznosu do 50% vrijednosti nabavljene pčelarske opreme (maksimalni iznos je 2.000,00 KM), za poljoprivredne proizvođače koji su registrovali poljoprivrednu djelatnost kao osnovnu djelatnost kao osnovnu ili dodatnu,
* u iznosu do 30% vrijednosti nabavljene pčelarske opreme (maksimalni iznos podsticaja je do 1.300,00 KM) za poljoprivredne proizvođače koji nisu registrovali poljoprivrednu djelatnost.

7. Sušnice za voće, povrće i ljekobilje, sortirke, sirarski kalupi, pakirke za voće, povrće i   
 ljekobilje, hladnjače (panel i rashladni uređaji):

* u iznosu do 50% od vrijednosti navedenih uređaja (maksimalni iznos je do 1.500,00 KM), za poljoprivredne proizvođače koji su registrovali poljoprivrednu djelatnost kao osnovnu ili dodatnu,
* u iznosu do 30% od vrijednosti navedenih uređaja (maksimalni iznos podsticaja je do 900,00 KM), za poljoprivredne proizvođače koji nisu registrovali poljoprivrednu djelatnost.

8. UV plastenička folija:

* u iznosu do 50% vrijednosti nabavljene UV folije za površinu plastenika od 200m2 (maksimalni iznos podsticaja je do 400,00 KM), za poljoprivredne proizvođače koji su registrovali poljoprivrednu djelatnost kao osnovnu ili dodatnu,
* u iznosu do 30% vrijednosti nabavljene UV folije za površinu plastenika od 200 m2 (maksimalni iznos podsticaja je do 250,00 KM), za poljoprivredne proizvođače koji nisu registrovali poljoprivrednu djelatnost.

**IV OBAVEZNA DOKUMENTACIJA**

Uz zahtjev za podsticaj podnosilac treba dostaviti sljedeću dokumentaciju:

1. Ovjerenu kopiju Rješenja o registraciji (za registrovane obrte) za navedenu djelatnost;
2. Račun o nabavci na ime podnosioca zahtjeva s fiskalnim računom za kupljenu mehanizaciju, priključke, aparate i drugu opremu (član 107. Pravilnika o primjeni zakona o porezu na dodatu vrijednost „Službeni glasnik, BiH“ br. 93/05, 21/06, 60/06, 6/07, 100/07, 38/08, 65/10), original ili ovjerena kopija,
3. Ovjerenu izjavu podnosioca zahtjeva da nabavljena mehanizacija, priključci, aparati i druga oprema u poljoprivredi neće biti prodana ili otuđena u periodu od 2 godine od trenutka dobijanja podsticaja,
4. Ovjerenu kućnu listu,
5. Za sve punoljetne članove domaćinstva potvrdu o mjesečnim primanjima (zadnja tri mjeseca), potvrdu zavoda za zapošljavanje ili potvrdu o školovanju,
6. Potvrdu o otvorenom aktivnom računu,
7. Uvjerenje o uplaćenim doprinosima od nadležne Porezne ispostave (original ili ovjerena kopija) ne stariju od 30 dana.

**V PROVOĐENJE POSTUPKA PO JAVNOM POZIVU**

Postupak po Javnom pozivu provest će Komisija za kontrolu kandidata prijavljenih za podsticaje u poljoprivrednoj proizvodnji u 2021. godini. Komisija će izvršiti odabir korisnika na osnovu prispjelih prijava, provjerene dokumentacije. Grad Zenica će sa odabranim kandidatima zaključiti ugovor o dodjeli podsticajnih sredstava kojim će se regulisati međusobna prava i obaveze. Nepotpune i neblagovremene prijave se neće uzimati u razmatranje.

**NAPOMENA:**Podsticaj se može ostvariti samo po za jednu od gore navedenih stavki.

Mehanizacija, priključci, aparati i druga oprema koja je nabavljena na lizing, polovna ili putem komisione prodaje neće se uzimati u razmatranje i zahtjev će biti odbijen.

**VI NAČIN I ROK PODNOŠENJA PRIJAVA**

Obrasci zahtjeva za prijavu na Javni poziv se mogu preuzeti na info pultu Grada Zenica. Zahtjev sa obaveznom dokumentacijom se dostavlja u zatvorenoj koverti, sa naznakom za „Javni poziv sufinansiranje nabavke nove mehanizacije, priključaka, aparata i druge opreme u poljoprivredi“ na protokol Grada Zenica. **Rok za podnošenje zahtjeva je 30 dana, od dana objavljivanja javnog poziva na web stranici Grada Zenica.** Nepotpuna, neuredna, netačna i neblagovremena dokumentacija neće se uzimati u razmatranje.

Sve dodatne informacije u vezi sa Javnim pozivom se mogu dobiti u Službi za privredu i upravljanje razvojem Grada Zenica, na brojeve telefona 032/447-706 i 032/447-708, svakim radnim danom od 07.30 do 16.00 sati.